Lolland-Falsters Stifts-Tidende, 1841-08-14
Lollands Falsters Stift. Tivente. Redigeret, trykt og udgivet af W. F. Laub i Nykjøbing. Løverdagen den 14 August. Bankhæftelse. Man har i flere offentlige Blade søgt at opmuntre Eiendoms-Besidderne i Provindserne til at frigjøre sig for deres Hæftelse til Nationalbanken, og da de dermed forbundne Fordele ogsaa ere udpegede, saa har Sagen vakt Nogles Opmærksomhed. Fordelen for den enkelte Mand paa Landet kan imidlertid være ringe nok, naar en Gaardmand paa 6 a 7 Tønder Hartkorn kun kan betale circa 30 Rbd. som i Bankhæftelse, Parcellisten paa 1 Tønde Hartkorn altsaa kun omtrent 4 Rbd., og den mindre Parcellist eller Huusmand i Forhold dertil, og det ikke kan ventes, at der ved Salget af en Eiendom i Almindelighed vil blive Spørgsmaal om Hæftelsen er betalt eller ikke; men nogen Fordeel bliver det dog altid, især for den yngre Mand, at see en paahvilende Rente nedsat fra 6 1/2 til 4 pCt. aarlig, og Nogle ville vist ogsaa tænke paa at betale deres Bankhæftelse, naar det, uden Omstændigheder, kunde skee til Amtstuen i Amtet, hvor Selveieren er kjendt og betaler sine Skatter, Bankrenter osv. Hidtil har dette ikke været tilladt; faa Mænd i fraliggende Egne have Bekjendtere i Kjøbenhavn, der kunne og ville udføre deres Commissioner i Banken. Nogle frygte for at betroe deres Penge i fremmede Hænder, og den ringe Fordeel tabes for lang Tid, naar Commissionairen baade i Kjøbenhavn og i Hjemmet skal salareres, Postudgifter afholdes m. m.; saa at det maaskee var ønskeligt, om der fra Nationalbankens Side blev føiet den Foranstaltning: at Bankhæftelsen ligesom Bankrenten af Landeiendomme modtoges i Amtstuen; og da enhver Eiendomsbesidder er tvungen Contribuent til Banken, saa synes det billigt, at en saadan Tilladelse blev meddeelt. Amtsforvalteren kunde det formeentlig være ligegyldigt, om han modtog en Pengesum under Navn af Hæftelse eller Rente, og Banken fik derved en Lettelse, i Forretninger. Om Faa eller Mange ville, enten ved at tilbyde det Manglende i 100 Rbd., eller samle flere Hæftelser til dette Beløb, forlange Actier, er vanskeligt at forudsige; dog formodes Antallet at blive ringe, da et Tilskud af 70 til 90 Rbd., som kunne undværes, ikke findes i ret mange Lommer, og betydelig formindsker Fordelen, der desuden er og vel i flere Aar endnu vil blive usynlig for den Mand, der ikke vil eller maa sælge sin Actie. Fælledskab, især i Pengesager, er, paa enkelte Undtagelser nær, ikke undet, og at bringe hele Sogne til at sammenskyde deres Bankhæftelse, saaledes som et offentligt Blad har foreslaaet, ansees af Mængden for en Umulighed. Dhrr. Hansen & Jersild (Høibroplads i Kjøbenhavn, bekjendtgjøre i Fædrelandet: at de ere villige til at indfrie Hæftelser til Banken, og hvis disse ere mindre end 100 Rbd., da at supplere det Manglende, saaledes at derfor kan erholdes en Actie i Banken, saavelsom at kjøbe allerede udstedte Qvitteringer for indbetalte Hæftelsesbeløb, imod en Avance af 2 a 3 Rbd. pr. Actie. Naar til Exempel en Actieberettiget har en Bankhæftelse, hvis afløselige Sjettedeel er 20 Rbd., udbetale de disse 20 Rbd. for Ham i Banken, supplere derpaa Beløbet med 80 Rbd., saaledes at derfor kan erholdes en Actie i Banken, og betale denne Actie, hvis Børsprisen er 114, med 111 a 112 Rbd., hvorved den Vedkommende, foruden at fritages for den høie Rente af Bankhæftelsen, uden ringeste Tilskud fra sin Side, erholder en Avance af 11 a 12 Rbd.